ZAPISNIK 2. SEJE ŽK ROVTE, dne 21. 3. 2O13

Navzočih : 14 članov in g. župnik Janez Petrič.

Uvodno misel: Cilka Jereb – Stanje vere in občestva ll., nasljednjo pripravi Franja Tušar.

Tajnik Hieronim pozdravi navzoče in pohvali dobro udeležbo.

Dnevni red:

1. Pregled zapisnika zadnje seje.
2. Poročilo blagajne
3. Rojstni dnevi za april in maj
4. Velikonočna darila
5. Duhovna obnova v Grosupljem 13. Aprila 2o13
6. Ortopedski pripomočki, občni zbor ŠK Ljubljana, romanje BIS na Brezje, plačilo položnic

1.Dela so potekala po planu. Razdeljena so bila darila ob rojstnih dnevih za mesec februar in marec, nabavljena je bila bolniška postelja, Tadeja Gnezda in Tina Cigale pa sta zainteresiranim celovito prikazali delovanje postelje in nego bolnika. Farani so velikodušno prispevali za nakup postelje, do sedaj je bilo zbranih 1.721 evrov, tako da bomo nabavili še ostale potrebne pripomočke . Poskrbeti bo treba, da so gume pri postelji polne. Inventar bo potrebno zapisati, voditi je treba točno evidenco o zbranih in porabljenih sredstvih. Srečanje tajnikov in sodelavcev 4. Arhidiakonata uspešno izvedeno, hvala vsem, ki so sodelovali pri izvedbi. O obeh zadevah bomo poročali v glasilu Žarek.

2. O stanju blagajne je poročal Janez Jereb . Stanje je 3.729 evrov.

3. Po seznamu smo razdelili darila za rojstne dneve za mesec april in maj.

4. Velikonočna darila prejmejo tisti, ki jih gospod župnik obhaja, invalidi, bolni, po seznamu 27 članov. Janez in Kati jih pripravita do Velike sobote in jih oddata v župnišče. Obdarovancem jih odnesejo : Tone L. , ,Pavle L., Mirko, Bernarda, Cilka, Milka, Maja.

5. Duhovna obnova bo v soboto 13. aprila , v Grosupljem, predaval bo g. Janez Šket. Ob 7.uri 45min nas bo avtobus odpeljal iz Rovt. Pričetek ob 9.uri. Moramo se prijavit!

6. S Tadejo Gnezda se je treba pogovoriti, katere ortopedske pripomočke naj bi še nabavili. V soboto ,23. 3. Bo občni zbor ŠK Ljubljana, ob 9.uri bo sv. Maša v Stolnici, nato na Teološki fakulteti občni zbor- poročilo, predavanje, predstava Gregorja Čušina : Vera levega razbojnika. Udeležilo se nas bo 5. Čimprej bo treba oddati vlogo za občinsko dotacijo. Romanje BIO na Brezje bo v soboto 15.6. , več se bomo dogovorili na prihodnjem srečanju. Srečanje ostarelih in invalidov bo v nedeljo 1.9. 2o13. Treba bo poizvedit kdo bo v vodil sv. Mašo.

Družina Krasnič iz Sopota je v finančnih težavah zaradi brezposelnosti. Z njo se je treba pogovoriti in jo napotiti na CSD, da jo seznanijo z vsemi pravicami, ki ji pripadajo. Iz Škofljice smo prejeli Velikonočno voščilo in zahvalo ob srečanju.

Zapisala: Tajnik:

Cilka Jereb Hieronim Kavčič